CELEX: 62010TN0567
Language: et
Date: 2010-12-16 00:00:00
Title: Kohtuasi T-567/10: 16. detsembril 2010 esitatud hagi — Vivendi versus komisjon

5.3.2011   
            
            
               ET
            
            
               Euroopa Liidu Teataja
            
            
               C 72/18
            
         16. detsembril 2010 esitatud hagi — Vivendi versus komisjon
   (Kohtuasi T-567/10)
   2011/C 72/31
   Kohtumenetluse keel: prantsuse
   
      Pooled
   
   
      Hageja: Vivendi (Pariis, Prantsusmaa) (esindajad: advokaadid O. Fréget, J.-Y. Ollier ja M. Struys)
   
      Kostja: Euroopa Komisjon
   
      Hageja nõuded
   
   
               —
            
            
               tunnistada käesolev hagi vastuvõetavaks;
            
         
               —
            
            
               tühistada komisjoni 1. oktoobri 2010. aasta otsus, millega komisjon jättis rahuldamata Vivendi 2. märtsi 2009. aasta kaebuse (registreeritud numbri 2009/4269 all), mis käsitles 16. detsembri 2002. aasta direktiivi 2002/77/EÜ konkurentsi kohta elektrooniliste sidevõrkude ja -teenuste turgudel rikkumist ja sellest tulenevalt ELTL artikli 106 rikkumist Prantsuse Vabariigi poolt seeläbi, et viimane on seoses telefonivõrguga ühenduse hindade taseme kindlaksmääramisega andnud haldusaktiga eelise;
            
         
               —
            
            
               mõista hageja poolt Üldkohtu menetlusega seotud kohtukulud välja komisjonilt.
            
         
      Väited ja peamised argumendid
   
   Oma hagi põhjendamiseks esitab hageja seoses sisuga kolm väidet.
   
               1.
            
            
               Esimene väide, et rikutud on hea halduse põhimõtet, kuna komisjon piirdus talle esitatud kaebuse põgusa uurimisega.
            
         
               2.
            
            
               Teine väide, et mõiste „eri- ja ainuõigused” hindamisel direktiivist 2002/77/EÜ (1) ja ELTL artikli 106 lõikest 3 lähtuvalt on rikutud õigusnorme.
               
                           —
                        
                        
                           Hageja väidab, et komisjon ei või jätta sanktsioneerimata seda, et Prantsuse Vabariik andis France Télécomile haldusaktiga eelise, kui ta kehtestas universaalteenuse alla kuuluva telefonivõrguga ühenduse hinna tasemele, mis välistas mis tahes konkureeriva teenusepakkumise võrreldes France Télécomi pakkumisega, viidates seejuures asjaolule, et ükski eraõiguslik ettevõtja ei esitanud taotlust haldusaktiga antud eelise kaotamiseks.
                        
                     
                           —
                        
                        
                           Teise võimalusena väidab hageja, et niisugused taotlused esitati.
                        
                     
         
               3.
            
            
               Kolmas väide, et seoses elektroonilist sidet käsitlevatest direktiividest tulenevate riikliku reguleeriva asutuse kohustuste ulatusega on rikutud õigusnorme ja tehtud ilmne hindamisviga, kuna liikmesriigi käitumist ei saa õigustada sellega, et õiguslik raamistik on puudulik või ebatäpne.
            
         
      (1)  Komisjoni 16. septembri 2002. aasta direktiiv 2002/77/EÜ konkurentsi kohta elektrooniliste sidevõrkude ja -teenuste turgudel (EMPs kohaldatav tekst) (EÜT L 249, lk 21).